Franz Žak

**Franz Žak**, også skrevet **Franz Zak** (1917–2004) var en katolsk biskop av St. Pölten i Østerrike.
## Liv og virke
### Bakgrunn
Žak var sønn av Jan Žák og Antonie Žáková (født Hejdová) som begge kom fra den sørböhmiske landsbyen Bořetice. Etter å ha gått på den benediktinske høyskole i Seitenstetten, begynte han å studere teologi ved seminaret i St. Pölten, som han først kunne fullføre etter Andre verdenskrig fordi han ble innkalt til militærtjeneste. 
### Prest
Han ble ordinert til prest i 1947 av biskop Michael Memelauer, og ble kapellan i Sieghartskirchen og Steinakirchen am Forst.

Mellom 1951 og 1954 studerte han i Roma og tok doktorgraden i kanonisk rett.

### Koadjutorbiskop av Sankt Pölten
Pave Pius XII utnevnte ham til titulærbiskop av *Apollonia* og koadjutor for biskop Memelauer i Sankt Pölten den 4. desemner 1956 – to år etter at han kom tilbake til St. Pölten i Niederösterreich – med rett til å etterfølge ham. 

Han ble bispeviet den 30. desember samme år av biskop Michael Memelauer av Sankt Pölten; medkonsekrerende var biskop Franz Sales Zauner av Linz, og biskop Joseph Streidt, hjelpebiskop i Wien.

### Biskop av Sankt Pölten
Den 30. september 1961 ble Franz Žak biskop av Sankt Pölten og innehadde dette embetet til 1991. Mellom 1962 og 1965 deltok han op Det andre Vatikankonsil.

Pave Paul VI utnevnte ham til dessuten å avlaste (etterfølge) erkebiskopen av Wien, kardinal Franz König, som den biskop som så til de militære i Østerrike. Inntil den nye regulering av katolsk militærsjelersorg gjennom den apostoliske jonstitusjon *Spirituali militum curae* den 21. april 1986, lå den fulle bispelige rettigheter for katolsk militær pastoral omsorg hos paven. Biskopene med ansvar for militær sjelesorg arbeidet derfor som «pavelige vikarer» for dette området. Žak innehadde dette vervet til 1986. 

Mellom 1957 og 1969 tjente Žak også som «ungdomsbiskop» i Den østerrikske bispekonferanse.

I 1987 blokkerte han for Engelwerks planer om å opprette en filial av dets universitet *Institutum Sapientiæ* i Karthause Gaming.

Biskopen søkte om avskjed i 1991 av aldersgrunner. Hans etterfølger i bispedømmet St. Pölten var Kurt Krenn, som tiltrådte den 15. september.

Biskop Franz Žak døde den 28. januar 2004 i Wien, og ble gravlagt den 11. februar 2004 i bispekrypten i Sankt Pölten-katedralen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Biskop *Franz Žak* (1917-2004) *1956

## Referanser